CELEX: 32020D2142
Language: ga
Date: 2020-12-17 00:00:00
Title: Cinneadh (CBES) 2020/2142 ón gComhairle an 17 Nollaig 2020 lena leasaítear Cinneadh (CBES) 2018/1789 a thacaíonn leis an gcomhrac i gcoinne na trádála aindleathaí i mionairm agus in airm éadroma agus a leathadh i mBallstáit Léig na Stát Arabach

18.12.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 430/25
               
            
         CINNEADH (CBES) 2020/2142 ÓN gCOMHAIRLE
         an 17 Nollaig 2020
         lena leasaítear Cinneadh (CBES) 2018/1789 a thacaíonn leis an gcomhrac i gcoinne na trádála aindleathaí i mionairm agus in airm éadroma agus a leathadh i mBallstáit Léig na Stát Arabach
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 28(1) agus 31(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 19 Samhain 2018, ghlac an Chomhairle Cinneadh (CBES) 2018/1789 (1) a thacaíonn leis an gcomhrac i gcoinne na trádála aindleathaí i mionairm agus in airm éadroma agus a leathadh i mBallstáit Léig na Stát Arabach.
                  
               
                     (2)
                  
                  
                     Foráiltear le hAirteagal 5(2) de Chinneadh (CBES) 2018/1789 go bhfuil an Cinneadh sin le dul in éag 24 mhí tar éis an dáta a dtabharfar an comhaontú dá dtagraítear in Airteagal 3(3) den Chinneadh sin i gcrích.
                  
               
                     (3)
                  
                  
                     An 30 Deireadh Fómhair 2020, d’iarr Small Arms Survey, is é sin Gníomhaireacht cur chun feidhme an tionscadail dá dtagraítear in Airteagal 1 de Chinneadh (CBES) 2018/1789, údarú ón Aontas síneadh 6 mhí a chur leis an tréimhse cur chun feidhme a leagtar amach sa Chinneadh sin, agus, ar an mbealach sin, méadaíodh fad iomlán na tréimhse cur chun feidhme go 30 mí. Iarradh an síneadh mar thoradh ar phaindéim COVID-19 agus roinnt gníomhaíochtaí dá bhforáiltear leis an tionscadal a bheith curtha siar dá bharr.
                  
               
                     (4)
                  
                  
                     Baineann an leasú a iarradh ar Chinneadh (CBES) 2018/1789 le hAirteagal 5(2) de.
                  
               
                     (5)
                  
                  
                     Is féidir an síneadh 6 mhí a chur leis an tréimhse cur chun feidhme a leagtar amach i gCinneadh (CBES) 2018/1789 gan aon impleacht ó thaobh acmhainní airgeadais de,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, cuirtear an méid seo a leanas isteach in ionad Airteagal 5(2) de Chinneadh (CBES) 2018/1789:
            
                        “2.
                     
                     
                        Rachaidh an Cinneadh seo in éag 30 mí tar éis an dáta a dtabharfar an comhaontú dá dtagraítear in Airteagal 3(3) i gcrích.”.
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 17 Nollaig 2020.
            
               
                  Thar ceann na Comhairle
               
               
                  An tUachtarán
               
               S. SCHULZE
            
         
         
            (1)  Cinneadh (CBES) 2018/1789 ón gComhairle an 19 Samhain 2018 a thacaíonn leis an gcomhrac i gcoinne na trádála aindleathaí i mionairm agus in airm éadroma agus a leathadh i mBallstáit Léig na Stát Arabach (IO L 293, 20.11.2018, lch. 24).